# Kernicterus

El kernicterus o encefalopatia neonatal bilirubínica, fa referència a una alteració neurològica causada per una icterícia (elevació dels nivells de bilirubina a la sang) dels nounats que causa danys al sistema nerviós central. La pell d'aquests nounats es torna de color groguenc, signe característic de la icterícia. Els nivells sèrics de bilirubina són elevats quan són superiors a 20 mg/dl.
La icterícia apareix en molts nounats per una immaduresa hepàtica i sol ser benigne. En altres casos, és conseqüència d'alteracions relacionades amb la lactància. El problema apareix quan els nivells d'aquest pigment són molt elevats, anormals i es presenten de forma persistent. La prevenció d'aquesta icterícia és la millor forma d'evitar l'aparició de kernicterus.

## Epidemiologia

Aquesta afecció neurològica afecta els nounats. El sexe predominant és el masculí. Pel que fa a la raça, les persones de raça blanca tenen nivells de bilirubina més elevats que els de raça negre. La prematuritat i/o el baix pes del nadó són importants factors de risc en el desenvolupament de lesions cerebrals induïdes per dita substància.
És una de les principals malalties causants de morts neonatals i de discapacitat neurològica infantil en països poc desenvolupats en especial a l'Àfrica subsahariana i a l'Àsia del Sud.

## Etiologia

La causa fonamental d'aquesta encefalopatia metabòlica és l'increment dels nivells de bilirubina. La bilirubina és un pigment groguenc que es produeix gràcies al metabolisme de l'hemoglobina. Quan l'organisme elimina els glòbuls vermells, l'hemo es transforma en bilirubina i és transportada a la sang. A la sang va lligada a l'albúmina i s'elimina per la bilis gràcies al fetge. L'excés de bilirubina es transporta a la sang (hiperbilirubinèmia) i grans quantitats d'aquest pigment poden arribar al teixit cerebral i desencadenar complicacions neurològiques severes.
Una vegada travessada la barrera hematoencefàlica i les membranes de les cèl·lules del cervell, gràcies a la seva naturalesa lipídica, els dipòsits de bilirubina no conjugada provoquen una destrucció neuronal i glial. La bilirubina és tòxica per les neurones i l'oligodendroglia. Altera les seves mitocòndries, inhibeix la fosforilació oxidativa i ocasiona un alliberament de calci que promou l'apoptosi cel·lular. També impedeix el creixement axonal i dendrític. Aquests efectes tòxics s'agreugen per les reaccions inflamatòries de la micròglia i els astròcits. Existeixen diverses zones cerebrals que es veuen afectades preferentment per aquest fenomen, adquirint una particular coloració groguenca: els nuclis pàl·lids, els nuclis subtalàmics i l'hipocamp. Altres punts menys compromesos són el tàlem, la substància negra els nuclis cerebel·losos i determinats nuclis dels parells cranials. El còrtex, la substància blanca i el tronc de l'encèfal generalment no acostumen a sofrir danys. En casos molt greus pot aparèixer una atròfia cerebral.
Avui dia i gràcies als programes de control prenatal, és infreqüent l'aparició de kernicterus derivats d'una malaltia hemolítica immunitària provocada per incompatibilitat Rh materno-fetal (mare Rh- i fetus Rh+).
Entre els trastorns congènits que provoquen kernicterus cal destacar l'esferocitosi hereditària. Segons les dades corresponents al període 1992-2004 del Kernicterus Registry dels EUA, aquesta condició hemolítica fou la tercera causa d'encefalopatia neonatal bilirubínica. És una patologia autosòmica recessiva, produïda per variacions bial·lèliques en el gen EPB42, possiblement subdiagnosticada i que comporta un considerable risc de kernicterus si no es tractada a temps. Amb menys freqüència, la malaltia és conseqüència d'alguna forma de deficiència de glucosa-6-fosfat-deshidrogenasa. La síndrome de Crigler-Najjar tipus I és una causa inhabitual de kernicterus (té una incidència anyal estimada de 1/1.000.000 nounats). Originada per nombroses mutacions en el gen UGT1A1 (2q37), es caracteritza per una activitat reduïda o nul·la de l'enzim glucuroniltransferasa que es tradueix en alts nivells de bilirubina no conjugada. L'anomalia pot seguir una llarga evolució i, malgrat el tractament, requerir un trasplantament hepàtic. És una síndrome amb un alt índex de mortalitat i que es veu predominantment a zones on abunden els matrimonis consanguinis.
Un 2,7% dels nounats nascuts amb galactosèmia (una malaltia hereditària mendeliana autosòmica recessiva causada por una deficiència enzimàtica) presenta kernicterus, ja que el trastorn cursa de vegades amb quadres d'hemòlisi greu. Un considerable percentatge d'aquests nens arrossega seqüeles de consideració, com ara sordesa neurosensorial o moviments coreoatetòsics.

## Simptomatologia

Els signes i símptomes d'aquesta patologia són diferents segons la fase en la qual es trobi. Podem trobar tres fases: primerenca, mitja i tardana. La simptomatologia de la fase primerenca apareix els dos primers dies, la mitja durant la primera setmana i la tardana després de la primera setmana.
| Primerenca | Mitja | Tardana |
| Somnolència | Plor extremat | Discapacitat intel·lectual |
| Hipotonia | Hipertonia | Rigidesa muscular |
| Icterícia extrema | Convulsions | Convulsions |
| Dificultat succió i absència reflex de Moro | Fontanel·la que sobresurt | Trastorn de moviment i de la parla |
Un kernicterus agut pot presentar trets similars als de un xoc sèptic.

## Diagnòstic

El diagnòstic d'aquesta afecció neurològica es pot fer mitjançant l'exploració clínica amb observació dels signes i símptomes i una analítica de sang per comprovar els nivells de bilirubina. Els valors d'aquest pigment, que poden variar lleugerament entre laboratoris, són d'entre 20 i 25 mg/dl.

## Tractament

Pel tractament del kernicterus està indicada la teràpia amb llum i les exanguinotransfusions.

## Possibles complicacions

Aquesta patologia neurològica, en etapa tardana, és molt severa i costa de controlar. Com tota patologia hi ha possibles complicacions, aquestes són: paràlisi cerebral, hipoacúsia, retard mental i -en alguns casos- la mort del nounat (3/1000 nens).

## Pronòstic

Aquesta malaltia neurològica és molt seriosa i la seva gravetat, determinada per la quantitat de bilirubina circulant és molt diferent a la de la icterícia fisiològica del nadó. Alguns dels nounats amb alteració del sistema nerviós central i sense el tractament oportú poden arribar a morir.

## Referències

* ↑ Bhutani, VK; Johnson, L «Kernicterus in the 21st century: frequently asked qüestions» (en anglès). J Perinatol, 2009 Feb; 29 (Supl 1), pp: S20-S24. DOI: 10.1038/jp.2008.212. ISSN: 1476-5543. PMID: 19177056 [Consulta: 24 octubre 2020].
* 1 2 MedlinePlus. «Kernicterus» (en anglès). NIH. US National Library of Medicine, 13-07-2005. [Consulta: 20 gener 2016].
* ↑ Hernández, Marta; Schmidt, M. Ignacia; Huete, Isidro «Encefalopatía por Kernicterus. Serie clínica» (en castellà). Rev Chil Pediatr, 2013 Des; 84 (6), pp: 659-666. ISSN 0370-4106. DOI: 10.4067/S0370-41062013000600009.
* ↑ Gartner, LM «Breastfeeding and jaundice» (en anglès). J Perinatol, 2001 Des; 21 (Supl 1), pp: S25-S29. DOI: 10.1038/sj.jp.7210629. ISSN: 1476-5543. PMID: 11803412 [Consulta: 31 maig 2018].
* ↑ «Hiperbilirrubinemia en el recién nacido» (en castellà). Servicio de Neonatología - Hospital Universitario de Maternidad y Neonatología. Facultad de Ciencias Médicas – UNC., 2006. Arxivat de l'original el 10 d’octubre 2015. [Consulta: 20 gener 2016].
* ↑ «Kernicterus: Epidemiology» (en anglès). American Academy of Pediatrics, 2014. [Consulta: 20 gener 2016].
* ↑ Bhutani, VK; Wong, RJ. «Bilirubin neurotoxicity in preterm infants: risk and prevention» (en anglès) pp:61-69. DOI: 10.4103/2249-4847.116402. [Consulta: 24 octubre 2020].
* ↑ Olusanya BO, Ogunlesi TA, Slusher TM «Why is kernicterus still a major cause of death and disability in low-income and middle-income countries?» (en anglès). Arch Dis Child, 2014 Des; 99 (12), pp: 1117-1121. DOI: 10.1136/archdischild-2013-305506. ISSN: 0003-9888 [Consulta: 5 juny 2018].
* ↑ «Bilirubina». Diccionari Enciclopèdic Mèdic. [Consulta: 20 gener 2016].
* ↑ Shapiro, SM «Definition of the clinical spectrum of kernicterus and bilirubin-induced neurologic dysfunction (BIND)» (en anglès). J Perinatol, 2005 Gen; 25 (1), pp: 54-59. DOI: 10.1038/sj.jp.7211157. ISSN: 1476-5543. PMID: 15578034 [Consulta: 1r juny 2018].
* ↑ Agamanolis, DP «Bilirubin Encephalopathy» (en anglès). A: Neuropathology Interactive Course, 2014; Mar (rev), Chap. 3, pàgs: 2 [Consulta: 1r juny 2018].
* ↑ Castilho TR, Vargas MS, Pinsuti A, Rocha MA, D'Bertagnon JR «Bilirubin encephalopathy due to Rh incompatibility» (en anglès). Einstein (Sao Paulo), 2011 Jun; 9 (2), pp: 220-223. DOI: 10.1590/S1679-45082011RC2014. ISSN: 1679-4508. PMID: 26760820 [Consulta: 2 juny 2018].
* ↑ Johnson L, Bhutani VK, Karp K, Sivieri EM, Shapiro SM «Clinical report from the pilot USA Kernicterus Registry (1992 to 2004)» (en anglès). J Perinatol, 2009 Feb; 29 (Supl 1), pp: S25-S45. DOI: 10.1038/jp.2008.211. ISSN: 1476-5543. PMID: 19177057 [Consulta: 4 juny 2018].
* ↑ Kalfa TA, Connor JA, Begtrup AH «EPB42-Related Hereditary Spherocytosis» (en anglès). GeneReviews® [Internet]. NCBI, US National Library of Medicine, 2016 Nov 10; NBK190102 (rev), pàgs: 19. PMID: 24624460 [Consulta: 4 juny 2018].
* ↑ de Gurrola GC, Araúz JJ, Durán E, Aguilar-Medina M, et al «Kernicterus by glucose-6-phosphate dehydrogenase deficiency: a case report and review of the literature» (en anglès). J Med Case Rep, 2008 Maig 6; 2, pp: 146. DOI: 10.1186/1752-1947-2-146. PMC: 2391151. PMID: 18460213 [Consulta: 4 juny 2018].
* ↑ MedlinePlus Genetics «UGT1A1 gene (UDP glucuronosyltransferase family 1 member A1)» (en anglès). NIH. US National Library of Medicine, 2020; Ag 18 (rev), pàgs: 6 [Consulta: 24 octubre 2020].
* ↑ Labrune, P «Crigler-Najjar syndrome» (en anglès). Orphanet, 2010; Feb, pàgs: 5 [Consulta: 4 juny 2018].
* ↑ Besa S, Calvo CI, Harris PR «Evolución prolongada en síndrome de Crigler-Najjar tipo I» (en castellà). Rev Med Chil, 2014 Gen; 142 (1), pp: 109-113. DOI: 10.4067/S0034-98872014000100017. ISSN: 0034-9887. PMID: 24861123 [Consulta: 4 juny 2018].
* ↑ Aloulou H, Ben Thabet A, Khanfir S, Ben Mansour L, et al «La maladie de Crigler Najjar de type I en Tunisie: Étude de 30 observations» (en francès). Tunis Med, 2010 Oct; 88 (10), pp: 707-709. ISSN: 0041-4131. PMID: 20890816 [Consulta: 5 juny 2018].
* ↑ Bech LF, Donneborg ML, Lund AM, Ebbesen F «Extreme neonatal hyperbilirubinemia, acute bilirubin encephalopathy, and kernicterus spectrum disorder in children with galactosemia» (en anglès). Pediatr Res, 2018; Maig 31 [Epub Aop], pàgs: 6. DOI: 10.1038/s41390-018-0066-0. ISSN: 0031-3998. PMID: 29892033 [Consulta: 15 juny 2018].
* ↑ Sahoo T, Thukral A, Agarwal R, Sankar MJ «Galactosaemia: an unusual cause of chronic bilirubin encephalopathy» (en anglès). BMJ Case Rep, 2015 Gen 23; 2015, pii: bcr2014206852. DOI: 10.1136/bcr-2014-206852. PMC: 4307093. PMID: 25618877 [Consulta: 15 juny 2018].
* ↑ «Kernicterus» (en castellà). Clinica Dam. [Consulta: 20 gener 2016].
* ↑ Campistol, J; Gálvez, H; García Cazorla, A; Málaga, I; et al «Disfunción neurológica inducida por bilirubina» (en castellà). Neurología, 2012 Maig; 27 (4), pp: 202-211. DOI: 10.1016/j.nrl.2010.03.013. ISSN: 1578-1968. PMID: 21163242 [Consulta: 30 octubre 2020].
* ↑ Zhang, L «Severe neonatal hyperbilirubinemia induces temporal and occipital lobe seizures» (en anglès). PLoS One, 2018 Maig 11; 13 (5), pp: e0197113. DOI: 10.1371/journal.pone.0197113. PMC: 5947905. PMID: 29750802 [Consulta: 24 octubre 2020].
* ↑ Christensen RD, Yaish HM, Wiedmeier SE, Reading NS, et al «Neonatal death suspected to be from sepsis was found to be kernicterus with G6PD deficiency» (en anglès). Pediatrics, 2013 Des; 132 (6), pp: e1694-e1698. DOI: 10.1542/peds.2013-1030. ISSN: 1098-4275. PMID: 24218468 [Consulta: 6 juny 2018].
* ↑ Das, S; van Landeghem, FKH «Clinicopathological Spectrum of Bilirubin Encephalopathy/Kernicterus» (en anglès). Diagnostics (Basel), 2019 Feb 28; 9 (1), pp: 24. DOI: 10.3390/diagnostics9010024. PMC: 6468386. PMID: 30823396 [Consulta: 24 octubre 2020].
* ↑ Stokowski, LA «Fundamentals of phototherapy for neonatal jaundice» (en anglès). Adv Neonatal Care, 2011 Oct; 11 (Supl 5), pp: S10-S21. DOI: 10.1097/ANC.0b013e31822ee62c. ISSN: 1536-0903. PMID: 22123449 [Consulta: 24 octubre 2020].
* ↑ Woodgate, P; Jardine, LA «Neonatal jaundice: phototherapy» (en anglès). BMJ Clin Evid, 2015 Maig 22; 2015, pp: 0319. ISSN: 1752-8526. PMC: 4440981. PMID: 25998618 [Consulta: 24 octubre 2020].
* ↑ Muchowski, KE «Evaluation and treatment of neonatal hyperbilirubinemia» (en anglès). Am Fam Physician, 2014 Jun 1; 89 (11), pp: 873-878. ISSN: 1532-0650. PMID: 25077393 [Consulta: 24 octubre 2020].
* ↑ Kaplan, M; Bromiker, R; Hammerman, C «Severe Neonatal Hyperbilirubinemia and Kernicterus: Are These Still Problems in the Third Millennium?» (en anglès). Neonatology, 2011 Oct; 100 (4), pp: 354-362. DOI: 10.1159/000330055. ISSN: 1661-7819. PMID: 21968213 [Consulta: 24 octubre 2020].
* ↑ Cohen RS, Wong RJ, Stevenson DK «Understanding Neonatal Jaundice: A Perspective on Causation» (en anglès). Pediatr Neonatol, 2010 Jun; 51 (3), pp: 143-148. DOI: 10.1016/S1875-9572(10)60027-7. ISSN: 1875-9572. PMID: 20675237 [Consulta: 4 juny 2018].
* ↑ Lantzy, Alan «Neonatal Hyperbilirubinemia (Jaundice in Neonates)» (en anglès). Manuals Merck (Professional Version). Merck Sharp & Dohme Corp, 2015 Ag, pp: 1-15.

## Bibliografia

* Ng, Mark C.; Choon H., How. When babies turn yellow (en anglès). Singapore Med J, 2015 Nov; 56 (11), pp: 599-602. PMID: 26668403. DOI 10.11622/smedj.2015167 [Consulta: 4 juny 2018].
* Dysart, Kevin C. Encefalopatía ictérica (kernícterus) (en castellà). Manual MSD (Versión profesional). Merck Sharp & Dohme Corp, 2018; Des, pàgs: 2 [Consulta: 19 octubre 2020].
* Campbell Wagemann, Stephanie; Mena Nannig, Patricia. Hiperbilirrubinemia severa en recién nacidos, factores de riesgo y secuelas neurológicas (en castellà). Rev Chil Pediatr, 2019 Jun; 90 (3), pp: 267-274. ISSN 0370-4106. DOI 10.32641/rchped.v90i3.772 [Consulta: 24 octubre 2020].
* Wolf, Mattie F.; Childers, Julie; Gray, Keyaria D.; Chivily, Caroline; et al. Exchange transfusion safety and outcomes in neonatal hyperbilirubinemia (en anglès). J Perinatol, 2020 Oct; 40 (10), pp: 1506-1512. PMID: 32152492. DOI 10.1038/s41372-020-0642-0 [Consulta: 19 octubre 2020].

## Enllaços externs

* Espectro del desorden del kernicterus y encefalopatía bilirrubínica Seminario Internacional Actualidades en Neurología Neonatal. Ibarra, D; 2017 Sep. (castellà)
* Jaundice in newborn babies under 28 days Clinical guideline CG98. NICE Guidance; 2016 Oct (rev). (anglès)
* Kernicterus Haghighi, S. Radiopaedia.org; 2019 Gen. (anglès)
* Kernicterus (brain damage by jaundice) Vica, T; 2020 Mar. (anglès)
* Hiperbilirrubinemia Neonatal Medicina UTAL; 2020 Ag. (castellà)